劉曉波

劉曉波係中國作家、異見人士、前北京師範大學中文系講師，喺吉林長春出世。有份簽《零八憲章》。2008年12月因為簽咗《08憲章》而俾政府話佢「危害國家安全罪」而被軟禁，2009年6月24號俾人拉咗，2009年12月25號判監11年。

2010年諾貝爾和平獎頒咗畀佢，係繼1935年和平獎得主納粹德國記者奧西茨基後，第二位在囚嘅人攞和平獎。但中國政府唔放佢，啲領獎代表又俾中國政府禁止出境，結果2010年12月10號嘅諾貝爾和平獎頒獎禮冇人領獎，主辦當局留咗張空凳代表佢。

佢認為中國「需要三百年殖民地」先可以實現真正嘅歷史變革。

劉曉波喺軟禁期間因為患肝癌而保外就醫，但經過咗好多專業同權威啲醫生搶救，病情重係持續惡化。直到2017年7月13號，瀋陽市司法局正式宣佈劉曉波因肝癌令好多臟器功能衰竭，最後證實不治，終年61歲。劉曉波既做咗全球頭一位在囚期間死咗而領唔到獎嘅諾貝爾和平獎得主，又做咗諾貝爾獎歷史上唯一從獲獎到辭世始終未能獲得任何人身自由嘅諾貝爾獎得主。

各界反應

2010年12月10號諾貝爾獎嘅頒獎典禮入面，由於受到中華人民共和國政府嘅直接干擾或部分國家擔心會影响中華人民共和國同佢哋之間嘅外交關係，所以喺65個出席國家當中，凈得、、、、、、、、、、、、、、、、，及冇出席過頒獎典禮。典禮結束後，聯合國同好多個西方國家或地區嘅政府猛咁支持劉曉波攞咗諾貝爾獎，重有好多人權組織要求中共馬上釋放劉曉波同相關異見人士。但成個中國大陸、東南亞、成個非洲同伊朗、沙地阿拉伯、伊拉克、印度、俄羅斯同巴西、北韓、古巴、哈薩克斯坦、突尼西亞、委內瑞拉、埃及、巴基斯坦同摩洛哥嘅媒體唔單止冇講到呢單嘢，甚至啋都唔啋佢。而東盟秘書長除咗唔睇清楚劉曉波係乜水之外，甚至唔出席和平獎頒獎禮做抗議。

喺中國大陸，中央政府話劉曉波攞咗諾貝爾和平獎係擺明玩嘢。之後中國政府收緊咗同劉曉波有關嘅內容，甚至隔開咗同「劉曉波」有關嘅網絡內容，甚至拉咗慶祝劉曉波攞咗獎啲人收監都有。

喺劉曉波死咗嗰日，瀋陽市司法局官網出現網絡癱瘓而冇辦法訪問嘅情況。連東南亞嘅越南、老撾、柬埔寨啲媒體、甚至連緬甸諾貝爾和平獎得主昂山素姬都冇講到劉曉波死咗嘅事。

著作 
 《選擇的批判──與李澤厚對話》 上海人民出版社 1987年版
 《審美與人的自由》 北京師範大學出版社 1988年版
 《形上學的迷霧》 上海人民出版社 1989年版
 《未來的自由中國在民間》
 《赤身裸體，走向上帝》 時代文藝出版社 1989年版
 《末日倖存者的獨白》 台灣中國時報出版社 1993年版
 《中國當代政治與中國知識份子》 台北唐山出版社 1990年版
 《劉曉波劉霞詩選》 香港夏菲爾國際出版公司 2000年版
 《美人贈我蒙汗藥》 用筆名老俠與王朔合著 長江文藝出版社 2000年版
 《向良心說謊的民族》 捷幼出版社 2002年版
 《未來的自由中國在民間》 勞改基金會 2005年版
 《單刃毒劍——中國當代民族主義批判》 博大出版社 2006年6月出版

曉波
吉林人
社會活動家
人權活動家
中華人民共和國異見人士
中國作家
吉林大學舊生
北京師範大學舊生
零八憲章簽署人
諾貝爾和平獎得主
類:癌死者